《赠李映碧先生二首 其二》
清代·汤斌

鲁国遗经火，口传赖伏生。九十秦博士，典谟赖以明。

文献岿灵秦，斗杓示景行。著述藏名岳，大义何峥嵘。

虎观待鸿儒，丹诏下江城。老年难走趋，岂敢抗弓旌。

抽书授使者，卷轴满巨籯。白云封岩谷，时闻鸾凤声。

作者简介：（1627—1687）河南睢州人，字孔伯，一字荆岘，号潜庵。孙奇逢弟子。顺治九年进士，授国史院检讨。康熙间，举博学鸿词。授翰林院侍讲。历官内阁学士、江宁巡抚。在苏州废五通神祠，禁妇女游观，不准印售小说。后官至工部尚书。治理学，笃守程朱而不薄王守仁。卒谥文正。有《洛学编》、《汤子遗书》、《潜庵语录》等。